**DECIZIA ETAPEI DE INCADRARE**

**Nr. din .05.2015**

    Ca urmare a solicitarii de emitere a acordului de mediu adresate de **TUDOSA MIHAIL FLORINEL** din mun. Vatra Dornei, str. Lumea Nouă, nr. 9, jud. Suceava, inregistrata la Agentia pentru Protectia Mediului Suceava cu nr. 3304/20.04.2015, in baza Hotararii Guvernului [nr. 445/2009](http://www.legestart.ro/Hotararea-445-2009-evaluarea-impactului-anumitor-proiecte-publice-private-asupra-mediului-(MzM1MjEy).htm) privind evaluarea impactului anumitor proiecte publice si private asupra mediului si a Ordonantei de urgenta a Guvernului [nr. 57/2007](http://www.legestart.ro/Ordonanta-de-urgenta-57-2007-regimul-ariilor-naturale-protejate-conservarea-habitatelor-naturale-florei-faunei-salbatice-(MjU0NTQ5).htm) privind regimul ariilor naturale protejate, conservarea habitatelor naturale, a florei si faunei salbatice, cu modificarile si completarile ulterioare,

    Agentia pentru protectia mediului Suceava **decide**, ca urmare a consultarilor desfasurate in cadrul sedintei Comisiei de Analiza Tehnica din data de 11.05.2015, ca proiectul **“Construire păstrăvărie – 2 bazine”** propus a fi amplasat în com. Dorna Arini, sat Sunători, jud. Suceava nu se supune evaluarii impactului asupra mediului si nu se supune evaluarii adecvate.

  Justificarea prezentei decizii:

1. Motivele care au stat la baza luarii deciziei etapei de incadrare in procedura de evaluare a impactului asupra mediului sunt urmatoarele:

 a) Proiectul se incadreaza in prevederile Hotararii Guvernului nr. 445/2009, anexa nr. 2 la pct. 1f). crescătorii pentru piscicultură intensivă.

b) Proiectul nu face obiectul prevederilor O.M. nr. 19/2010 privind evaluarea adecvată a efectelor potenţiale a investiţiei asupra ariilor naturale protejate de interes comunitar;

c) Obiectivele investiţiei nu sunt amplasate în zone geografice sensibile sau în zone de protecţie specială;

d) Prin mărimea şi tehnologia utilizată prin proiect, la punerea în funcţiune a acestuia nu va fi afectată calitatea factorilor de mediu prin emisii poluante:

Amplasamentul este situat în intravilanul localităţii Sunători, comuna Dorna Arini, judeţul Suceava.

Amenajarea piscicolă va fi amplasată pe malul drept al pârâului Arineasa, care este afluent de stânga, necatalogat al râului Bistrița, la circa 50 m amonte de confluența cu râul Bistrița.

Suprafata totala a terenului este de 6623 mp liber si este situat in intravilanul comunei, avand folosinta actuala de fanete.

Bilanțul suprafețelor și indicatori zonali se prezintă astfel:

* suprafaţa totală a amenajării = 584,60 m2;
* capacitatea totală a amenajării = 361,30 m2;
* adâncimea medie a apei în acumulare = 1,40 m;
* adâncimea maximă a apei în acumulare = 2 m;

Investiția analizată presupune realizarea următoarelor obiective:

Bazine piscicole ce cuprind:

- Bazine puieți;

- Bazin pentru reproducători;

- Bazin păstrăvi de consum

Sistem de alimentare cu apă, alcătuit din:

- Captare;

- Aducțiune;

- Rețea de distribuție

Sistem de canalizare a apelor uzate.

Pentru alimentarea cu apă a bazinelor se va realiza sistem de alimentare cu captare cu prag de fund și zonă de gospodărie de apă amplasată în incinta proprie compusă din:

* Sursă - captarea cu priză tiroleză;
* a pârâului Arineasa.
* Aducțiune;
* Rețea de distribuție

Sistemul de canalizare al apelor uzate va cuprinde o rețea de tuburi de polipropilenă îmbinate cu mufe și etanșate cu garnituri de cauciuc ce vor fi interconectate prin intermediul căminelor de vizitare și inspecție. Rețeaua de canalizare va avea o lungime de 90,00 m și va asigura evacuarea în pârâul Arineasa, la aproximativ 250 m amonte de vărsarea acestuia în râul Bistriţa.

Activitatile piscicole nu sunt generatoare de ape uzate. Degradarea calitatii apei utilizate in piscicultura poate conduce la pierderea in totalitate a productiei piscicole.

Scopul investiţiei este de asigura condiţiile de creştere şi dezvoltare a populaţiei piscicole (păstrăv).

   II. Motivele care au stat la baza luarii deciziei etapei de incadrare in procedura de evaluare adecvata sunt urmatoarele:

Proiectul propus nu poate afecta direct sau indirect nici o arie protejată de interes comunitar;

Conditiile de realizare a proiectului:

1. neafectarea calităţii factorilor de mediu pe perioada derulării lucrărilor investiţiei şi după punerea în funcţiune a obiectivului;
2. se vor amenaja locuri de colectare selectivă a deşeurilor ce vor rezulta din executarea lucrărilor de construcţii, respective a funcţionării, în pubele/ containere inscripţionate corespunzător, în condiţii de siguranţă pentru mediu şi sănătatea umană şi se va asigura gestionarea corespunzătoare a acestora în conformitate cu prevederile Legii nr. 211/2011 cu modificările şi completările ulterioare. Deşeurile reciclabile, colectate pe categorii, conform prevederilor legale, se vor valorifica către firme specializate în colectare/reciclare. Deşeurile menajere se vor colecta şi preda la operatorii locali de salubritate autorizaţi;

Prezenta decizie poate fi contestata in conformitate cu prevederile Hotararii Guvernului nr. 445/2009 si ale Legii contenciosului administrativ nr. 554/2004, cu modificarile si completarile ulterioare.